cyanic-selkie/wikianc huggingface dataset:
เราเกิดในรัชกาลที่ ๙ เดอะซีรีส์
นักแสดงสมทบอื่น ๆ
• ชายา กิจพันธ์พานิช
• ชาลินิ นุตรักษ์
• ชิน พิไลวรเพชร
• ชุติภา ศุภกิตติกุล
• ชุติมา บุญคูณ
• ชุติมา อิ่มแจ้ง
• เชษฐวุฒิ วัชรคุณ
• เชื้อชาติ วงษ์สวัสดิ์
• แช่ม ศรีดำขลิบ
• ชินวุฒ อินทรคูสิน
• โชกุน สันธนะพานิช
• ญาณกวี บุษราคัมวดี
• ญาณพล เกตุบุญลือ
• ญาณี ตราโมท
• ฐิตาพร สุดสาร
• ฐิติชญา ชิวปรีชา
• ฐิติพร บิลบี
• ฐิติภัสร์ ศรีคงณัฐกุล
• ด.ช.ณธรณ์ เวชรักษ์
• ด.ญ.ณภัทร เวชรักษ์
• ณพสิทธิ์ เที่ยงธรรม
• ณพสิน แสงสุวรรณ
• ด.ญ.ณภัค เจนจิตรานนท์
• ณภัค ภัทรวิมล
• ณวัฒน์ กุลรัตนรักษ์
• ณัฎฐ์ ทิวไผ่งาม
• ณัฏฐพงษ์ ชาติพงษ์
• ณัฏฐ์ เทพหัสดิน ณ อยุธยา
• ณัฏฐพล หิรัญบวรทิพย์
• ณัฐจารี หรเวชกุล
• ณัฐฐินี สิงห์ดี
• ณัฐณิชา ชมดี
• ด.ญ.ณัฐธรณ์ บุณยทรรพ
• ณัฐนิช รัตนเสรีเกียรติ
• ณัฐนิช เลิศวรรณพงษ์
• ณัฐนี สิทธิสมาน
• ณัฐพงษ์ มาลารักษา
• ณัฐพร บวรจารุชัยนันท์
• ณัฐพล สุขสิริพร
• ด.ช.ณัฐพัชร์ นิมจิรวัฒน์
• ณัฐภัสสร สิมะเสถียร
• ณัทณลัลน์ กิติทวีเกียรติ
• ด.ญ.ณิชชา เจนจิตรานนท์
• ณิชา รอดอนันต์
• ดวงใจ หทัยกาญจน์
• ดวงหทัย ศรัทธาทิพย์
• ดารัณ ฐิตะกวิน
• ดาริน แฮนเซน
• ดาวดี ยวนจิตร์
• ดิลก ทองวัฒนา
• เดชบดินทร์ ฉายทองดี
• เดียว วรตั้งตระกูล
• ต้น สกายบาร์
• ดร.ตระการ พันธุมเลิศรุจี
• ตี๋ ดอกสะเดา
• ถกลเกียรติ วีรวรรณ
• ถั่วแระ เชิญยิ้ม
• ถิร ชุติกุล
• ทรงสิทธิ์ รุ่งนพคุณศรี
• ทวี ตระกูลทอง
• ทัยวัฒน์ ตระกูลทอง
• ทัศน์วรรณ เสนีย์วงศ์ ณ อยุธยา
• ด.ญ.ทิพย์กาญจน์ อุปลา
• ทิพย์ธิดา ศรัทธาทิพย์
• ธงไชย แมคอินไตย์
• ธงธง มกจ๊ก
• ด.ช.ธณัฐ บุณยทรรพ
• ธนกร พุทธกำเนิดกุล
• ธนโชติ กุสุมรสนานันท์
• ธนทัต ชัยอรรถ
• ธนนันท์ แก้วเกตุสัมพันธ์
• ธนพร สุขโขทัย
• ด.ช.ธนพัชญ์ จันทศร
• ธนภัทร กาวิละ
• ด.ช.ธนวรรธน์ พัวศิริมิตรธนา
• ธนะสิทธิ์ พึ่งน้อย
• ธนัญญา เหลืองอ่อน
• ธนายง ว่องตระกูล
• ธนินกาญ จิรเปรมธนิก
• ธมน ชาญณรงค์
• ธวิกา ชาญด้วยวิทย์
• ธัญญรัศม์ ไตรสุทธิวงษ์
• ธัญยธรณ์ หิรัญบวรทิพย์
• ธัญวรินทร์ ธนสินวณิชกุล
• ธันยธร ไทยเจริญ
• ธาราภรณ์ บุณยทรรพ
• ด.ช.ธิติวัฒน์ ลิ้มพิมพ์เพราะ
• ส.ต.ต.ธีทัต ธรรมวิญญา
• ธิติมา ประทุมทิพย์
• ธีธัช จรรยาศิริกุล
• ธีธัช รัตนศรีทัย
• ธีรธันย์ วินิจฉัยกุล
• ธีรวศิษฐ์ เรือนสอน
• ธีรวุฒิ แก้วมาก
• นงนุช บุญส่ง
• นงลักษณ์ คู่วิรัตน์
• นฑี งามแนวพรม
• นนทิยา จิวบางป่า
• นพจิรา ฤกษ์ขจรนามกุล
• นภสร เปลี่ยนศรี เดอะดัช
• นภัสดล เกษศิริ
• นภา ทองอิ่ม
• นภาพร แย้มพันธ์
• นรภัทร วิไลพันธุ์
• น้อย โพธิ์งาม
• นะเพียร เพิ่มสมบัติ
• นัทธพงศ์ พรมสิงห์
• นันท์นภัส ศุภชาติเรืองชัย
• นันทนา พงษ์ปฐม
• นันทิดา แก้วบัวสาย
• ด.ญ.นารารัศมิ์ พุ่มสุโขรักษ์
• นารี หลินถาวรตี
• นิโคล เทริโอ
• นิชาภา ศิริธนิกกุล
• นุศรา ดีเจริญ
• บรรพกร สุภชาวิวิธ
• บุตรศรัณย์ ทองชิว
• บุรัญชลี ทองเจริญ
• บุษกร หงษ์มานพ
• เบญจวรรณ สนธิไชย
• เบญจวรรณ สุวรรณเพิ่ม
• ปกิตกร ม่วงแสง
• ปฏิภาณ ปฐวีกานต์
• ปฐพร สุภชาวิวิธ
• ปนัดดา เก่งพล
• ปนัดดา ไชยล้อม
• ปนัสยา กิตติกถากุล
• ปรญา แสงพุ่ม
• ประจวบ จัดพล
• ประพาฬรัตน์ ชัยชูพฤกษ์
• ประภาวดี ธานีรนานนท์
• ด.ญ.ปรางสินี วีรวรรณ
• ปริญญา ผลทวีสมสกุล
• ปริยา วงษ์ระเบียบ
• ด.ญ.ปวรดา วีรวรรณ
• ปวันรัตน์ นาคสุริยะ
• ปวีณา ชารีฟสกุล
• ปวีณา ปั่นกระจ่าง
• ปองศักดิ์ รัตนพงษ์
• ปองสิชฌ์ พิศิษฐการ
• ปัตมา ปรีชา
• ปาณิสรา เที่ยงธรรม
• ปาณิสรา วัฒนพฤกษ์
• ด.ญ.ปานรดา เจนจิตรานนท์
• ปานเลขา ว่านม่วง
• ปิยนันท์ เลาหบุตร
• ปิยะมาศ โมนยะกุล
• ปุญญาภา คงสิโรจน์
• ปุณณิสา ศิริสังข์
• ด.ญ.ปุณยนุช สวัสดี
• เปรมจิต ฤดีขจรไชย
• ไปรมา รัชตะ
• ฝันดี จรรยาธนากร
• ฝันเด่น จรรยาธนากร
• พงศ์กฤษฏิ์ ศิริเบ็ญจา
• พงศ์ณริลณ์ ใหม่คามิ
• พจนา อยู่ศรี
• พนิตพร ศรปรชุม
• พรกมล อมรจิตรานนท์
• พรชนก เลี่ยนกัตวา
• พรทิพย์ ช้างเกิด
• พรทิพา จันดากุล
• พรธนนันท์ ดิษย์ปวีร์
• พรพัชร์ชา ลือวงษ์วระกูล
• พรพิมล เฟื่องฟุ้ง
• พรายเพ็ญ เทพาอภิรักษ์
• พราวแสง กำเนิดมี
• พลภัคค์ วชิรพงษ์หิรัญ
• พงษ์พันธ์ เพชรบัณฑูร
• พรพรรณ ฤกษ์อัตการ
• พลอยปุณณ์ เดชโชติพิสิฐ
• พ่อดม ชวนชื่น
• พัฒน์ชนก เอี่ยมสะอาด
• พิชยา ทิพพาละ
• พิมพกานต์ แพร่คุณธรรม
• เพชร มาร์
• พิศมัย วิไลศักดิ์
• ภรภัทร ศรีขจรเดชา
• ภัค จาตุกัญญาประทีป
• ภคกัญญา เจริญยศ
• ภัชธร ธนวัฒน์
• ภัณฑิลา วิน ปานสิริธนาโชติ
• ภัทรพล กันตพจน์
• ภาวิดา มอริจจิ
• ภูมินทร์ นภาวุฒิ
• ภูริ หิรัญพฤกษ์
• เมทินี กิ่งโพยม
• ด.ญ. มาเรีย ทิพย์รดา ไมเออร์
• รติพันธ์ พันธ์พินิจ
• รัชพงศ์ ทิวะธนเศรษฐ์
• รัดเกล้า อามระดิษ
• รัตน์ฟ้า ไชยชื่นจิตต์
• ราศี วัชราพลเมฆ
• รุจีพร เผ่าอรุณ
• ลาภิสรา อินทรสูต
• ลินทร์พิตา จินดาภู
• ลิลลี่ แม็คกร๊าธ
• เลอวิทย์ สังข์สิทธิ์
• วราไพรินทร์ ลภัสนิธิโรจน์
• วรินทร รัตนสรรค์
• วิทยา เจตะภัย
• วิวัฒน์ ผสมทรัพย์
• วิศิษฐ์ ยุตติยงค์
• วิสรรค์ ฉัตรรังสิกุล
• วีระศักดิ์ ขอบเขต
• ศรัณยู วินัยพานิช
• ศรุชา เพชรโรจน์
• ศิขรินธาร พลายพฤฒิ
• สมชาย เข็มกลัด
• สมบัติ เมทะนี
• สหรัฐต์ หิรัญญ์ธนภูวดล
• สิตางศุ์ ปุณภพ
• สินจัย เปล่งพานิช
• สิรคุปต์ เมทะนี
• สิริรัตน เรืองศรี
• สีหลอด เฮงเฮงเฮง
• สุขพัฒน์ โล่ห์วัชรินทร์
• สุชาดา พูนพัฒนสุข
• สุดา ชื่นบาน
• สุเทพ สีใส
• สุธน บู่สามสาย
• สุธีศักดิ์ ภักดีเทวา
• สุริยน ศรีอรทัยกุล
• หทัยภัทร สมรรถวิทยาเวช
• ใหม่ เจริญปุระ
• อชิระ ปานพุ่ม
• อติรุจ กิตติพัฒนะ
• อนิส สุวิทย์
• อภิรดี ภวภูตานนท์
• อรนภา กฤษฎี
• อริสรา ทองบริสุทธิ์
• อลิชา ไล่ศัตรูไกล
• อลิสา ขุนแขวง
• อัครัฐ นิมิตรชัย
• อังกูร จีนนุกูล
• อัจฉราพรรณ ไพบูลย์สุวรรณ
• อัจฉรียา โพธิพิพิธิธนากร
• อัชรี ดวงจิตร์
• อัญชสา มงคลสมัย
• อัญนรา จันทร์แก้ว
• อัญพัชร์ เรืองฉัตรารัตน์
• อัญวีน์ จงสืบพันธ์
• อัฐมาศ อัศววิมล
• อาณัตพล ศิริชุมแสง
• อาณัติ สายทวี
• อาทิตย์ ธนานุวัตรพงศ์
• ด.ญ.อาทิตยา ตุลยพงศ์รักษ์
• อารยา ภู่พานิช
• อารายา พรมบุตร
• อารีฟ้า คอน
• อิกคิว สอนอำคา
• อิทธิชัย อรุณรัตน์
• อุทัยวรรณ บุญย้อยหยัด
• เอกพงษ์ บัวผึ่ง
• เอกสิทธิ์ แสงศิริ
• โอฬาริก ขุนสิทธิ์ และนักแสดงสมทบอื่น ๆ อีกจากจีเอ็มเอ็ม แกรมมี่และประชาชนทั่วไปมากกว่า 300 ชีวิตที่มาร่วมทำการแสดงในละครชุดพิเศษเรื่องนี้
1 E+11 m²
1 E+11 m² เป็นอันดับของขนาดของสิ่งที่มีพื้นที่ระหว่าง 100,000 ถึง 1,000,000 ตารางกิโลเมตร
พื้นที่ขนาดน้อยกว่า 100,000 ตารางกิโลเมตร
ตัวอย่าง
พื้นที่ขนาดมากกว่า 1,000,000 ตารางกิโลเมตร
คัลเลอร์ออฟโซล
"คัลเลอร์ออฟโซล" เป็นซิงเกิลที่ 3 ของคุมิ โคดะในรูปแบบแม็กซี่ซิงเกิล  ออกจำหน่ายเมื่อวันที่ 3 ตุลาคม พ.ศ. 2544  เปิดตัวสัปดาห์แรกในอันดับที่ 29 ของออริกอนชาร์ต  มียอดขายรวมประมาณ 13,000 แผ่น
มิวสิกวิดีโอเพลง "คัลเลอร์ออฟโซล" เป็นมิวสิกวิดีโอเพลงแรกของคุมิ โคดะที่ใช้แอนิเมชันมาใช้ในมิวสิกวีดีโอ
เพลง "คัลเลอร์ออฟโซล" เป็นเพลงประกอบรายการ AX MUSIC FACTORY ทางช่องนิปปอนทีวี
สงวน จูฑะเตมีย์
ชีวิตการทำงาน
หลวงนฤเบศร์มานิต (สงวน จูฑะเตมีย์) เป็นสมาชิกคณะราษฎรสายพลเรือน และเป็นรัฐมนตรีไม่ได้ประจำกระทรวง ถึง 5 สมัย ในรัฐบาลของพระยาพหลพลพยุหเสนา และเป็นรัฐมนตรีช่วยว่าการกระทรวงการคลัง ในปี พ.ศ. 2482 และเป็นรัฐมนตรีว่าการกระทรวงอุตสาหกรรมในรัฐบาลของนายปรีดี พนมยงค์
บั้นปลายชีวิต
ในวันที่ 30 มกราคม พ.ศ. 2523 สงวน จูฑะเตมีย์ (หลวงนฤเบศร์มานิต) ถูกศาลแพ่ง สั่งให้เป็นบุคคลซึ่งไร้ความสามารถ อันเนื่องมาจากป่วยเป็นอัมพาต นัยน์ตามองไม่เห็น พูดจาไม่รู้เรื่อง ช่วยเหลือตนเองไม่ได้ โดยบรรจง จูฑะเตมีย์เป็นผู้อนุบาล
ฮันโนเฟอร์ 96
ฮันโนเฟอร์เชอร์ชปอร์ทแฟร์ไอน์ฟ็อน 1896 (Hannoverscher Sportverein von 1896) หรือรู้จักกันในชื่อ ฮันโนเฟอร์ 96 (Hannover 96, อ่านว่า ฮันโนเฟอร์เซ็คส์อุนท์น็อยน์ซิช) เป็นสโมสรฟุตบอลอาชีพจากเมืองฮันโนเฟอร์ รัฐโลว์เออร์แซกโซนี ประเทศเยอรมนี ก่อตั้งขึ้นในปี ค.ศ. 1896 ปัจจุบันเล่นอยู่ในลีกซไวเทอบุนเดิสลีกา ของประเทศเยอรมนี
โคจิโร่ (โปเกมอน)
โคจิโร่ (コジロウ Kojirō) หรือชื่อภาษาอังกฤษว่า เจมส์ (James) เป็นตัวละครร้ายของโปเกมอนฉบับอนิเมะ
ประวัติ
โคจิโร่เป็นทายาทเพียงคนเดียวของตระกูลมหาเศรษฐี เขาถูกบังคับให้เข้าสังคมไฮโซตั้งแต่เด็ก และถูกยัดเยียดให้เรียนสารพัดโดยที่เขาไม่ได้ชอบ ที่สำคัญยังถูกจับให้หมั้นหมายกับรูมิกะ ตอนแรกโคจิโร่เหมือนจะมีใจยินยอมแต่งงานกับเธอ แต่หลังจากทนความ “เยอะ” ของเธอไม่ไหว โคจิโร่จึงหนีออกจากบ้านโดยละทิ้งฐานะคุณหนูผู้สูงส่งไว้ข้างหลังทั้งหมด
เคยอาศัยอยู่ด้วยกัน
หมายเหตุ: เครื่องหมาย → หมายถึง พัฒนาร่างเป็น
นกอีเสือหลังเทา
นกอีเสือหลังเทา (Grey-backed shrike; ) เป็นนกในวงศ์นกอีเสือ (Laniidae)
พบในประเทศบังกลาเทศ, ภูฏาน, กัมพูชา, จีน, อินเดีย, ลาว, พม่า, เนปาล, ปากีสถาน, รัสเซีย, ไทย, และเวียดนาม
ลักษณะ
หัว ท้ายทอย และหลังเทา ตะโพกน้ำตาลแดง ปีกดำไม่มีแถบขาว คอ ข้างคอ และอกตอนบนขาว ข้างอก ลำตัวด้านล่าง และก้นน้ำตาลแดงแกมเหลือง หางดำ นกวัยอ่อนสีซีดกว่า ลำตัวด้านบนและด้านล่างมีลายเกล็ด
สถานะ
เป็นสัตว์ป่าคุ้มครองในประเทศไทย
คิงเคอโลม
คิงเคอโลม (Gingelom) เป็นเทศบาลที่อยู่ทางตะวันตกเฉียงใต้ที่สุดของมณฑลลิมเบิร์กในประเทศเบลเยียม มีประชากรราว 8,000 คน ทางเหนือของคิงเคอโลมมีพื้นที่ติดต่อกับซินต์-เตรยเดิน ส่วนทางตะวันออกเฉียงเหนืออยู่ติดกับเฮียร์ส
ประธานาธิบดีโปแลนด์
ประธานาธิบดีโปแลนด์ (Prezydent Rzeczypospolitej Polskiej; ย่อ: Prezydent RP) เป็นประมุขแห่งรัฐของประเทศโปแลนด์ เป็นผู้นำสูงสุดของฝ่ายบริหาร ประธานาธิบดีนั้นมาจากการเลือกตั้งโดยตรงจากประชาชน มีวาระในการดำรงตำแหน่ง 5 ปี และสามารถอยู่ในดำรงตำแหน่งได้ไม่เกิน 2 วาระซึ่งบัญญัติไว้ในรัฐธรรมนูญแห่งสาธารณรัฐโปแลนด์
ประธานาธิบดีคนปัจจุบันคือ อันด์แชย์ ดูดา เป็นผู้ได้รับเลือกคนล่าสุดโดยเริ่มดำรงตำแหน่งวันที่ 6 สิงหาคม พ.ศ. 2558
สิบหกรัฐ
สิบหกอาณาจักร โดยปกติน้อยครั้งที่จะเรียกว่า สิบหกรัฐ หรือ สิบหกแคว้น เป็นช่วงเวลาที่สับสนวุ่นวายในประวัติศาสตร์จีน ตั้งแต่ปี ค.ศ. 304 ถึง ค.ศ. 439 เมื่อแผ่นดินจีนทางตอนเหนือได้แตกแยกออกเป็นรัฐราชวงศ์ที่มีอายุสั้น รัฐเหล่านี้ส่วนใหญ่ถูกก่อตั้งขึ้นโดย "ห้าชนเผ่า" ซึ่งเป็นชนเผ่าชาติพันธุ์ที่ไม่ใช่ชาวฮั่นที่ได้เข้ามาตั้งรกรากทางตอนเหนือและตะวันตกของจีนในช่วงหลายศตวรรษที่ผ่านมา และได้ลุกฮือก่อการกบฎและทำการรุกรานหลายครั้งต่อราชวงศ์จิ้นตะวันตกในช่วงต้นศตวรรษที่ 4 อย่างไรก็ตาม หลายรัฐถูกก่อตั้งขึ้นโดยชาวฮั่น และทุกรัฐซึ่งถูกปกครองโดยชนเผ่าซยฺงหนู เผ่าเซียนเปย์ เผ่าตี เผ่าเจี๋ย เผ่าเชียง เผ่าฮั่น หรืออื่น ๆ ต่างใช้ชื่อราชวงศ์ตามอย่างชาวฮั่น รัฐต่าง ๆ มักจะต่อสู้รบกันเองและราชวงศ์จิ้นตะวันออกซึ่งได้เข้ามารับช่วงต่อจากราชวงศ์จิ้นตะวันตกใน ค.ศ. 317 และปกครองแผ่นดินจีนทางตอนใต้ ช่วงเวลาดังกล่าวได้สิ้นสุดลงด้วยการรวบรวมแผ่นดินจีนทางตอนเหนือใน ค.ศ. 439 โดยราชวงศ์เว่ย์เหนือ ซึ่งเป็นราชวงศ์ที่ถูกก่อตั้งขึ้นโดยชนเผ่าทั่วป๋าเซียนเปย์ เหตุการณ์นี้เกิดขึ้นในอีก 19 ปีหลังราชวงศ์จิ้นตะวันออกถึงคราวล่มสลายใน ค.ศ. 420 และถูกแทนที่ด้วยราชวงศ์หลิวซ่ง ภายหลังการรวบรวมแผ่นดินจีนทางตอนเหนือโดยราชวงศ์เว่ย์เหนือ ยุคสมัยราชวงศ์เหนือ-ใต้ในประวัติศาสตร์จีนได้เริ่มต้นขึ้น
คำว่า "สิบหกอาณาจักร" ได้ถูกใช้เป็นครั้งแรกโดยนักประวัติศาสตร์ในช่วงศตวรรษที่ 6 นามว่า Cui Hong ในบันทึกแห่งฤดูใบไม้ผลิและฤดูใบไม้ร่วง หรือ ยุควสันตสารทของสิบหกอาณาจักร และได้กล่าวถึงเหลียงห้าอาณาจักร(เฉียนเหลียง โฮ่วเหลียง เป่ยเหลียง หนันเหลียง และซีเหลียง) เอี้ยนสี่อาณาจักร(เฉียนเอี้ยน โฮ่วเอี้ยน เป่ยเอี้ยน และหนันเอี้ยน) ฉินสามอาณาจักร(เฉียนฉิน โฮ่วฉิน และซีฉิน) เจ้าสองอาณาจักร(ฮั่นเจ้า และสือเจ้า) เฉิงฮั่น และเซี่ย Cui Hong ไม่ได้นับอาณาจักรอื่น ๆ หลายอาณาจักรที่ปรากฏในช่วงสมัยนั้น ได้แก่ หรั่นวุ่ย zhai wei Chouchi Duan Qi, Qiao Shu, Huan Chu, Tuyuhun และซีเอี้ยน เขาไม่ได้นับรวมถึงอาณาจักรต้าเว่ย์เหนือ และอาณาจักรที่มีมาก่อนหน้าคือ อาณาจักรไต้ เนื่องจากอาณาจักรต้าเว่ยเหนือถือว่าเป็นราชวงศ์แรกของราชวงศ์เหนือในช่วงเวลาต่อจากยุคสมัยสิบหกอาณาจักร
ประวัติศาสตร์จีนแบบดั้งเดิมจะเรียกช่วงเวลายุคสมัยนั้นว่า "สิบหกอาณาจักรห้าชนเผ่า" เนื่องจากชนกลุ่มชาติพันธุ์ที่ไม่ใช่ชาวฮั่นมีบทบาทที่แข็งขันในช่วงเวลานั้น แม้แต่ในบรรดารัฐที่ถูกก่อตั้งขึ้นโดยชนกลุ่มช่าติพันธุ์ฮั่น (โฮ่วเหลียง ซีเหลียง หรั่นวุ่ย และเป่ยเอี้ยน) ผู้ก่อตั้งหลายคนต่างมีความสัมพันธ์ใกล้ชิดกับชนกลุ่มน้อยชาติพันธุ์ต่าง ๆ ตัวอย่างเช่น บิดาของหรั่นหมิง ผู้ก่อตั้งสถาปนาอาณาจักรหรั่นวุ่ย ได้รับการเลี้ยงดูจากตระกูลที่ปกครองอาณาจักรสือเจ้า เฟิง ป๋าซึ่งนักประวัติศาสตร์บางคนได้ให้การยอมรับว่าเป็นผู้ก่อตั้งอาณาจักรเป่ยเอี้ยน เป็นชนกลุ่มชาติพันธุ์ฮั่นที่มีมิตรสหายชาวเซียนเปย์ที่มีความโดดเด่น เช่นเดียวกับมีชื่อเล่นว่า เซียนเปย์ Gao Yun ได้รับยอมรับโดยนักประวัติศาสตร์คนอื่น ๆ ว่า เป็นผู้ก่อตั้งอาณาจักรเป่ยเอี้ยน ซึ่งเป็นสมาชิกเชื้อพระวงศ์แห่งราชวงศ์โกคูรยอ ซึ่งได้รับการเลี้ยงดูจากขุนนางชาวเซียนเปย์
เนื่องจากการแก่งแย่งชิงอำนาจที่รุนแรงระหว่างรัฐเหล่านั้นและความไม่มั่นคงเสถียรภาพทางการเมืองภายใน อาณาจักรในยุคสมัยนี้ซึ่งส่วนใหญ่ต่างมีอายุสั้น เป็นเวลาเจ็ดปี ตั้งแต่ ค.ศ. 376 ถึง ค.ศ. 383 อาณาจักรเฉียนฉินสามารถรวบรวมแผ่นดินจีนทางตอนเหนือเป็นปึกแผ่นในช่วงเวลาอันสั้น แต่สิ่งนี้ต้องจบลง เมื่อจิ้นตะวันออกได้สร้างความปราชัยอย่างพินาศย่อยยับในยุทธการที่ลำน้ำเฝยสุ่ย ภายหลังจากนั้นอาณาจักรเฉียนฉินได้แตกแยกออกเป็นเสี่ยง ๆ และแผ่นดินจีนทางตอนเหนือก็ประสบกับการแตกแยกทางการเมืองครั้งใหญ่กว่าเดิม การล่มสลายของราชวงศ์จิ้นตะวันตกท่ามกลางการเถลิงอำนาจของระบอบการปกครองของกลุ่มชาติพันธุ์ที่ไม่ใช่ชาวฮั่นในแผ่นดินจีนทางตอนเหนือในช่วงยุคสมัยสิบหกอาณาจักร ซึ่งมีความคล้ายคลึงกับการล่มสลายของจักรวรรดิโรมันตะวันตกท่ามกลางการถูกรุกรานโดยชาวฮันและชนเผ่าเจอร์มานิกในยุโรป ซึ่งเกิดขึ้นในช่วงศตวรรษที่ 4 ถึง 5
เทศบาลตำบลพนม
เทศบาลตำบลพนม อยู่ในอำเภอพนม จังหวัดสุราษฎร์ธานี
คำขวัญอำเภอ พนม
บัวผุดสวย รวยเขาเสียบหมอก
ประวัติเทศบาลตำบลพนม
เทศบาลตำบลพนมมาจากสุขาภิบาลพนมเดิมสุขาภิบาลพนมตั้งอยู่บริเวณคลองบางท่อนบรรจบกับคลองสก ห่างจากทางหลวงสาย 401 (สุราษฏร์ - ตะกั่วป่า) ลงไปทางใต้ประมาณ 4.5 กิโลเมตร มีเนื้อที่ประมาณ 2 ตารางกิโลเมตร ต่อมาในปี 2513 -2514 ได้มีการย้ายที่ว่าการอำเภอพนมมาอยู่ริมทางหลวงสาย 401 หลังจากนั้นสถานที่ราชการ ร้านค้า และกิจกรรมต่าง ๆ ได้ย้ายและก่อตั้งขึ้นในบริเวณรอบ ๆ ที่ว่าการอำเภอจนก่อให้เกิดศูนย์กลางใหม่ขึ้นบริเวณนั้น ดังนั้นคณะกรรมการสุขาภิบาลจึงได้ขอขยายเขตสุขาภิบาลออกมาครอบคลุมที่ว่าการอำเภอ จนกระทั่งในปี พ.ศ. 2528 ได้มีกฤษฎีกาขยายเขตสุขาภิบาลให้มีเนื้อที่ 20.29 ตารางกิโลเมตร โดยมีพื้นที่ในเขตปกครองได้แก่ หมู่ที่ 1 หมู่ที่ 2 หมู่ที่ 3 และหมู่ที่ 13 ตำบลพนม มีสำนักงานที่ทำการอยู่บนที่ว่าการอำเภอพนม ต่อมาสุขาภิบาลพนมได้ยกฐานะเป็นเทศบาลตำบล เมื่อวันที่ 25 พฤษภาคม 2542 มีสำนักงานอยู่บนที่ว่าการอำเภอ ทางผู้บริหารท้องถิ่นเห็นว่าเทศบาลน่าจะมีสำนักงานเพื่อความสะดวกและคล่องตัวในการบริหารงานบวกกับมีพนักงานเพิ่มมากขึ้น จนกระทั่งในปี พ.ศ. 2546 จึงได้ก่อสร้างสำนักงานขึ้น บนถนนสาย 401 (สุราษฎร์-ตะกั่วป่า หมู่ที่ 1 บริเวณหลักกิโลเมตรที่ 71 และได้ย้ายมามาอยู่สำนักงานใหม่เมื่อปี พ.ศ. 2547 ซึ่งมีระยะทางห่างจากตัวจังหวัดสุราษฎร์ธานี ประมาณ 82 กิโลเมตร ต่อมาในปี พ.ศ. 2547 กระทรวงมหาดไทยได้ยุบรวมองค์การบริหารส่วนตำบลพังกาญจน์กับเทศบาลตำบลพนมตามประกาศกระทรวงมหาดไทย ลงวันที่ 24 กันยายน 2547 เรื่องยุบรวมองค์การบริหารส่วนตำบลพังกาญจน์กับเทศบาล ซึ่งประกาศในราชกิจจานุเบกษา ทำให้เทศบาลตำบลพนมในปัจจุบันมีพื้นที่เพิ่มขึ้นอีกประมาณ 56 ตารางกิโลเมตร รวมแล้วเป็นพื้นที่ในเขตปกครองทั้งหมดของเทศบาลตำบลพนม ประมาณ 75 ตารางกิโลเมตร หรือประมาณ 46,800 ไร่
สถานศึกษา
สถานศึกษาในเขตเทศบาล อ.พนม ประกอบด้วยโรงเรียนมัธยมศึกษา 1 แห่ง โรงเรียนระดับประถมศึกษา 3 แห่ง ประกอบด้วย
ศาสนสถาน
เนื่องจากอำเภอพนม เป็นเมืองโบราณที่มีความเจริญมานาน จึงมีศาสนสถานเป็นจำนวนมาก ในเขตอำเภอพนมนั้น มีศาสนสถานหลายแห่งด้วยกัน ประกอบด้วยเช่น ศาสนสถาน
Journal of Contemporary Asia
Journal of Contemporary Asia เป็นวารสารวิชาการแบบมีผู้เชี่ยวชาญสอบทวนพิจารณาบทความ ตีพิมพ์บทความในสาขาเอเชียศึกษา ก่อตั้งเมื่อ ค.ศ. 1970 และพิมพ์ปีละสี่ครั้ง (รายไตรมาส) ปัจจุบันมีบรรณาธิการและผู้ก่อตั้งคือ Peter Limqueco และ Kevin Hewison
จากรายงาน Journal Citation Reports ใน ค.ศ. 2010 วารสารนี้มีค่า impact factor 0.764 เป็นอันดับที่ 8 ในวารสารวิชาการ 60 ชื่อในหมวดหมู่ "Area studies"
เซเรียอา ฤดูกาล 2014–15
20 ทีมที่ลงทำการแข่งขันในลีก: 17 ทีมมาจาก ฤดูกาล 2013–14 และสามทีมเลื่อนชั้นขึ้นมาจาก เซเรียบี ฤดูกาล 2013–14. ยูเวนตุส เป็นทีมแชมป์เก่า. ในวันที่ 2 พฤษภาคม ค.ศ. 2015, ยูเวนตุสชนะเลิศถ้วยสคูเด็ตโต้ได้สำเร็จเป็นครั้งที่สี่ติดต่อกัน.
กีฬาเทนนิสในโอลิมปิกฤดูร้อน 2020
การแข่งขันกีฬาเทนนิสในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 2 สิงหาคม ค.ศ. 2021 ณ สนามกีฬาอะริอะเกะคอลิเซียม
น้ำตกนางรอง
น้ำตกนางรอง เป็นน้ำตกที่ตั้งอยู่ที่ตำบลหินตั้ง อำเภอเมืองนครนายก จังหวัดนครนายก ในเขตอุทยานแห่งชาติเขาใหญ่ ได้รับขึ้นทะเบียนเป็นแหล่งธรรมชาติอันควรอนุรักษ์ (มติ ครม. วันที่ 7 พฤศจิกายน พ.ศ. 2532)
น้ำตกนางรองเป็นน้ำตกขนาดกลาง ที่ตั้งของน้ำตกอยู่กลางร่องเขาที่ระดับความสูงประมาณ 135 เมตรจากระดับน้ำทะเลปานกลาง ไหลลงมาตามโขดหินขนาดใหญ่ ลดหลั่นกันเป็นชั้น ๆ เป็นทางยาวประมาณ 100 เมตร แต่ละชั้นมีอ่างน้ำขนาดใหญ่บ้างเล็กบ้างรองรับน้ำที่ไหลลงมาจากด้านบน หินในบริเวณนี้ประกอบด้วยหินแกรนิต พื้นที่โอบล้อมด้วยเทือกเขาสูงชันมาก ด้านข้างของน้ำตกเป็นลาดเขาจากสันปันน้ำที่มีความลาดชันสูง
ลักษณะพันธุ์ไม้เป็นป่าดิบแล้ง พันธุ์ไม้ที่พบ เช่น เคี่ยมคะนอง ตะแบก สมพง สองสลึง มะค่าโมง ปออีเก้ง ซาก คอแลน กะเบากลัก และกัดลิ้น เป็นต้น พืชชั้นล่างเป็น พวกขิง ข่า และเตย เป็นต้น สัตว์ป่าที่พบในพื้นที่ เช่น เม่น ชะนี พญากระรอก กระต่ายป่า และนกชนิดต่างๆ เช่น นกโพระดก นกแซงแซว นกเขา และนกกระปูด เป็นต้น
1 E+12 m²
1 E+12 m² เป็นอันดับของขนาดของสิ่งที่มีพื้นที่ระหว่าง 1,000,000 ถึง 10,000,000 ตารางกิโลเมตร
พื้นที่ขนาดน้อยกว่า 1 ล้านตารางกิโลเมตร
ตัวอย่าง
พื้นที่ขนาดมากกว่า 10 ล้านตารางกิโลเมตร
ฮิคาริ (โปเกมอน)
ฮิคาริ (ヒカリ Hikari) หรือชื่อภาษาอังกฤษว่า ดอว์น (Dawn) เป็นตัวละครเอกของโปเกมอนฉบับอนิเมะ
ประวัติ
เป็นโปเกมอนโคออดิเนเตอร์ผู้มีบ้านเกิดอยู่ที่ฟุตาบะทาวน์ เพื่อนๆให้ฉายาว่าพิคาริ เธอเป็นลูกของท็อปโคออดิเนเตอร์ มีนิสัยชอบแต่งตัวสวย แต่ชอบคิดมาก
แลกเปลี่ยน
หมายเหตุ: เครื่องหมาย → หมายถึง พัฒนาร่างเป็น
ก็อฟเศาะฮ์
ก็อฟเศาะฮ์ (قفصة) หรือ กัฟซา (Gafsa) เป็นเมืองในประเทศตูนิเซีย มีประชากร 84,676 คน เป็นเมืองใหญ่อันดับ 9 ของประเทศ บริเวณที่ตั้งเมืองอยู่ในเขตโอเอซิส ปลูกมะกอกออลิฟ อินทผลัม และทำเหมืองแร่ฟอสเฟต มีพุน้ำร้อน
เกาะโฟลเร็ซ
โฟลเร็ซ (Flores) เป็นเกาะในหมู่เกาะซุนดาน้อยซึ่งเป็นกลุ่มเกาะในภาคตะวันออกของประเทศอินโดนีเซีย จากสำมะโนประชากร พ.ศ. 2553 เกาะนี้มีประชากรจำนวน 1,831,000 คน เมืองใหญ่ที่สุดบนเกาะคือเมาเมเร
โฟลเร็ซตั้งอยู่ทางทิศตะวันออกของเกาะซุมบาวาและเกาะโกโมโด ทางทิศตะวันตกของเกาะเลิมบาตาและกลุ่มเกาะอาโลร์ และทางทิศตะวันตกเฉียงเหนือของเกาะติมอร์ อีกฟากหนึ่งของช่องแคบซุมบาทางทิศใต้เป็นที่ตั้งของเกาะซุมบา และพ้นทะเลโฟลเร็ซขึ้นไปทางทิศเหนือเป็นที่ตั้งของเกาะซูลาเวซี ในบรรดาเกาะทั้งหมดที่ประกอบเป็นดินแดนอินโดนีเซีย โฟลเร็ซเป็นเกาะที่มีประชากรมากที่สุดเป็นอันดับที่ 10 รองจากเกาะชวา, เกาะสุมาตรา, เกาะบอร์เนียว, เกาะซูลาเวซี, เกาะนิวกินี, เกาะบาหลี, เกาะมาดูรา, เกาะลมบก และเกาะติมอร์ และยังเป็นเกาะที่มีพื้นที่มากที่สุดเป็นอันดับที่ 10 ของอินโดนีเซียอีกด้วย
เกาะโฟลเร็ซเดิมมีชื่อเรียกว่า นูซานีปา แปลว่า "เกาะงู" ส่วนชื่อ โฟลเร็ซ มีที่มาจาก กาบูดึโฟลรึช (Cabo de Flores, แปลว่า "แหลมดอกไม้") ซึ่งเป็นชื่อที่ชาวโปรตุเกสใช้เรียกพื้นที่ด้านตะวันออกของเกาะ (เดิมมีชื่อว่า โกปนได) เนื่องจากในบริเวณนั้นมีต้นหางนกยูงฝรั่งออกดอกบานสะพรั่ง
การบินลาว เที่ยวบินที่ 301
การบินลาว เที่ยวบินที่ 301 เป็นเที่ยวบินตามปกติภายในประเทศลาวที่เดินทางจากเวียงจันทน์ ไปปากเซ ในวันที่ 16 ตุลาคม พ.ศ. 2556 เครื่องบินรุ่น ATR 72-600ได้ตกลงสู่แม่น้ำโขง ที่ ปากเซ ทำให้ผู้โดยสารและลูกเรือเสียชีวิตทั้งหมด 49 คน อุบัติเหตุนี้เป็นครั้งแรกที่เกิดกับเครื่องบินรุ่น ATR 72-600 เป็นเหตุการณ์เครื่องบินตกที่มีผู้เสียชีวิตมากที่สุดที่เคยเกิดในลาว และเป็นอุบัติเหตุที่มีผู้เสียชีวิตมากเป็นอันดับที่สองที่เคยเกิดกับเครื่องบินรุ่น ATR 72 โดยที่เสียชีวิตมากที่สุดคือ แอโรแคริบเบียน เที่ยวบินที่ 883 และ อเมริกันอีเกิล เที่ยวบินที่ 4184 ที่เสียชีวิต 68 คน และเป็นเหตุการณ์เครื่องบินตกที่เกี่ยวกับการบินลาวเป็นครั้งแรกนับแต่ พ.ศ. 2543
เครื่องบิน
เครื่องบินที่เกิดเหตุเป็นเครื่องบินเอทีอาร์ 72-600 ทะเบียน RDPL-34233 หมายเลขเครื่อง 1071 มีชั่วโมงบินสะสม 758 ชั่วโมง เครื่องบินลำนี้ถูกส่งมายังการบินลาวเมื่อ 29 มีนาคม พ.ศ. 2556
อุบัติเหตุ
เครื่องบินได้ออกจาก ท่าอากาศยานนานาชาติวัตไต เวียงจันทน์ ไปยัง ท่าอากาศยานนานาชาติปากเซ ปากเซ เครื่องบินออกจากเวียงจันทน์เวลา 14:45 ตามเวลาท้องถิ่น (07:45 UTC) และตกลงสู่แม่น้ำโขง เวลา 15:55 ตามเวลาท้องถิ่น (08:55 UTC) ในขณะที่เข้าใกล้ปากเซ ห่างจากสนามบินเพียง 6 km  เครื่องบินได้บินวนหนึ่งรอบเพราะสภาพอากาศที่เลวร้าย
มีผู้โดยสาร 44 คนและลูกเรือ 5 คนที่คาดว่าเสียชีวิตทั้งหมด หลักฐานบนพื้นดินแสดงให้เห็นว่าเครื่องบินร่วงลงมาอย่างรวดเร็วก่อนจะลงสู่แม่น้ำ สภาพอากาศเลวร้ายในขณะที่เกิดอุบัติเหตุ เพราะส่วนที่หลงเหลือจาก พายุไต้ฝุ่นนารี พ.ศ. 2556 ซึ่งส่งผลต่อลาวภาคใต้
การค้นหาผู้เสียชีวิตและซากเครื่องบินทำได้ยากเพราะแม่น้ำโขงที่ลึกและไหลเชี่ยว มีนักประดาน้ำจากไทย 50 คนเข้ามาช่วยจาก มูลนิธิฯจีตัมเกาะอุบลราชธานี ซึ่งเป็นจังหวัดชายแดนติดต่อเมืองปาเซ แขวงจำปาศักดิ์ สปป ลาว และจากสุรินทร์ ร้อยเอ็ด นครราชสีมา พบศพผู้เสียชีวิต 18 คน ในวันที่ 18 ตุลาคม ในวันที่ 23 ตุลาคม พบศพผู้เสียชีวิต 44 ศพ จาก 49 ศพละยืนยันเอกลักษณ์บุคคคลได้ 27 คน ผู้เสียชีวิตบางศพลอยไปตามกระแสน้ำห่างจากจุดตก 19 กิโลเมตร (12 ไมล์)
การสืบสวน
กรมการบินพลเรือของลาวได้จัดให้สืบสวนหาสาเหตุที่เครื่องบินตก ผู้ผลิตเครื่องบิน ATR และBureau d'Enquêtes et d'Analyses pour la Sécurité de l'Aviation Civile (BEA)จากฝรั่งเศสได้เข้ามาช่วย โดย BEA ส่งทีมสอบสวน 4 คนเข้ามายังลาว
ซากของเครื่องบินถูกยกขึ้นจากแม่น้ำโขงเมื่อ 22 ตุลาคม พ.ศ. 2556 ต่อมาในวันที่ 31 ตุลาคม พ.ศ. 2556 ได้กู้กล่องดำหรือเครื่องบันทึกเสียงในห้องนักบิน ขึ้นมาจากแม่น้ำโขงได้สำเร็จ พบบันทึกข้อมูลการบินในอีกสองวันต่อมาคือ 2 พฤศจิกายน พ.ศ. 2556
ผู้โดยสารและลูกเรือ
ผู้โดยสารและลูกเรือมี 11 สัญชาติ ผู้โดยสาร 44 คนเป็นชาวลาว 16 คน และลูกเรืออีก 4 คน นักบินเป็นชาวกัมพูชา ที่เหลือเป็นชาวฝรั่งเศส 7 คน ชาวออสเตรเลีย 6 คน ชาวไทย 5 คน ชาวเกาหลีใต้ 3 คน ชาวเวียดนาม 3 คน และที่เหลือเป็นชาวจีน ไต้หวัน มาเลเซีย และสหรัฐ     มีเด็กอย่างน้อย 2 คน เป็นชาวออสเตรเลีย รายงานในช่วงแรกที่กล่าวว่ามีชาวแคนาดาอยู่บนเครื่องด้วยไม่ถูกต้อง และพบภายหลังว่าที่จริงเป็นชาวเวียดนาม
อนุสรา จันทรังษี
อนุสรา จันทรังษี (ชื่อเล่น กบ) เกิดเมื่อวันที่ 3 กันยายน พ.ศ. 2510 เป็นนักแสดงชาวไทย เป็นบุตรสาวของนายพณิชย์ และนางวัลภา จันทรังษี มีน้องชาย เป็นอดีตนักร้องนักดนตรีของวง U.H.T. ชื่อ ไก่ - เอกภพ จันทรังษี
เข้าสู่วงการบันเทิงตั้งแต่ปี พ.ศ. 2527 โดยรับบทเป็นนางเอกเรื่อง ขอหยุดใจไว้ที่รัก คู่กับ ปรีชา ชนะภัย หรือ เล็ก คาราบาว และมีผลงานแสดงภาพยนตร์ที่กำกับโดยศุภักษรอีก เช่น สยามสแควร์ คู่กับ ต้น วงศกร รัศมิทัต และ เคหาสน์ดาว คู่กับ ตั้ม สมประสงค์ สิงหวนวัฒน์ นอกจากนี้ยังได้แสดงภาพยนตร์คู่กับ ต้อม พลวัฒน์ มนูประเสริฐ อีกสองเรื่อง คือ กว่าจะถึงวันนั้น และ สองโหลยี่สิบห้า อีกเรื่องที่สร้างชื่อเสียงคือเรื่อง เพื่อน โดยแสดงร่วมกับ เรวัต พุทธินันทน์ และ เพ็ญ พิสุทธิ์ หลังจากนั้นทำงานด้านการจัดพิธีเปิดงานกีฬา และยังเคยทำงานเป็นผู้ประกาศรายการทางช่อง 7
ชีวิตส่วนตัว สมรสกับ ธเนตร วงษา ปัจจุบันยังมีผลงานละครอยู่บ้าง
มนุษย์หลุมหลบภัยบ้าหลุดโลก
มนุษย์หลุมหลบภัยบ้าหลุดโลก (อังกฤษ: Blast from the Past) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 1999 กำกับโดย ฮิวจ์ วิลสัน นำแสดงโดย เบรนแดน เฟรเซอร์, อลิเซีย ซิลเวอร์สโตน, คริสโตเฟอร์ วอลเคน, ซิสซี สเปเซก, เดฟ โฟลีย์
เนื้อเรื่องย่อ
เมื่อ ดร. อัจฉริยะผู้เกลียดคอมมิวนิสต์เข้าไส้ คิดว่าถ้าสงครามเย็นยังดำเนินต่อไป จะต้องเกิดสงครามขึ้นแน่ จึงได้ทำการสร้างหลุมหลบภัยใต้ดินขึ้นที่หลังบ้านของเขา และได้ลงไปอาศัยอยู่ในหลุมหลบภัย เนื่องจากเข้าใจผิดว่าคิดว่าเครื่องบินตกเป็นระเบิดที่รัสเซียมาทิ้งบอมบ์ที่อเมริกา หลังจากผ่านไปได้ 30 กว่าปี จนลูกชาย อดัม เว็บเบอร์ โตเป็นหนุ่ม จึงได้ส่งให้อดัมขึ้นมาบนพื้นดินอีกครั้งเพื่อซื้อของใช้ที่จำเป็นเนื่องจากร่อยหรอลงแล้ว เขาจึงได้พบกับ อีฟ เรื่องวุ่น ๆ กับความรักของเขาจึงเกิดขึ้น
วัดเสาหิน
วัดเสาหิน อาจหมายถึง
วัดศรีเกิด
วัดศรีเกิด อาจหมายถึง
ธงชาติสาธารณรัฐสังคมนิยมโซเวียตเอสโตเนีย
ธงชาติสาธารณรัฐสังคมนิยมโซเวียตเอสโตเนีย ประกาศใช้โดยสาธารัฐสังคมนิยมโซเวียตเอสโตเนีย เมื่อวันที่ 6 กุมภาพันธ์ พ.ศ. 2496 ธงพื้นสีแดง ที่มุมบนธงมีรูปค้อนเคียวกับดาวแดงขอบเหลือง มีแถบคลื่นซึ่งปลายแหลมของคลื่นชี้ขึ้นบน โดยสีนำงินโดยมีแถบเล็กสีขาว-นำเงิน-ขาว วางซ้อน ซึ่งแถบสีวางที่ด้านล่างธง.
ธงผืนเดิมก่อนหน้านั้นประกาศใช้อย่างเป็นทางการเมื่อปี พ.ศ. 2483 มีลักษณะเป็นธงพื้นสีแดง ที่มุมบนคันธงมีตัวอักษรลาตินตัวย่อว่า ENSV (Eesti Nõukogude Sotsialistlik Vabariik) ในตัวอักษรแบบแซนด์-เซอร์ริฟ ใต้ชื่อประเทศมีรูปค้อนเคียวสีทองวาง
ดูเพิ่ม
Flagge Estlands
แซรอสดวงอาทิตย์ที่ 124
แซรอสชุดที่ 124 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 73 ครั้ง ประกอบด้วยสุริยุปราคาบางส่วน 9 ครั้ง สุริยุปราคาเต็มดวง 43 ครั้ง สุริยุปราคาผสม 1 ครั้ง และสุริยุปราคาบางส่วน 20 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1591 - พ.ศ. 2890 กินเวลาทั้งสิ้น 1298.17 ปี
แซรอสดวงอาทิตย์ที่ 124 นี้เชื่อมโยงกับแซรอสดวงจันทร์ที่ 117
อุปราคาเงามืด
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
กีฬาฟันดาบในโอลิมปิกฤดูร้อน 1900
กีฬาฟันดาบในโอลิมปิกฤดูร้อน 1900 เป็นการแข่งขันกีฬาฟันดาบในโอิลมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 14 พฤษภาคม - 27 มิถุนายน พ.ศ. 2443 แข่งขันทั้งหมด 7 รายการ มีนักกีฬาเข้าร่วม 260 คน เป็นผู้ชายทั้งหมด จาก 19 ประเทศ การแข่งขันจัดขึ้นที่Tuileries Garden.
เซเรน่า (โปเกมอน)
เซเรน่า (セレナ Serena) เป็นตัวละครเอกของโปเกมอนฉบับอนิเมะ
สาธารณรัฐบาตาเวีย
สาธารณรัฐบาตาเวีย (Bataafse Republiek; République Batave) เป็นรัฐสืบทอดจากสาธารณรัฐเนเธอร์แลนด์แห่งมณฑลทั้งเจ็ด โดยก่อตั้งขึ้นเมื่อ วันที่ 19 มกราคม ค.ศ. 1795 และสิ้นสุดลงเมื่อ 5 มิถุนายน ค.ศ. 1806 เมื่อ หลุยส์ โบนาบาร์ต ได้รับการราชาภิเษกขึ้นเป็นพระมหากษัตริย์แห่งราชอาณาจักรฮอลแลนด์ โดยตั้งแต่เดือนตุลาคม ค.ศ. 1801 สาธารณรัฐได้ถูกเปลี่ยนชื่อเป็น เครือจักรภพบาตาเวีย (Bataafs Gemenebest) โดยคำว่า "บาตาเวีย" เป็นชื่อของกลุ่มชนเจอร์แมนิก ซึ่งเป็นตัวแทนของบรรพบุรุษดัตช์ที่ก่อตั้งดินแดนในแถบนี้ โดยวัตถุประสงค์ในการใช้ชื่อนี้ก็เพื่อปลุกความเป็นชาตินิยม
ในช่วงต้น ค.ศ. 1795 ดินแดนเนเธอร์แลนด์ได้ถูกเข้าแทรกแซงโดยสาธารณรัฐฝรั่งเศส นำไปสู่การล่มสลายลงของสาธารณรัฐดัตช์เก่า ในขณะที่สาธารณรัฐใหม่นั้นได้รับการสนับสนุนอย่างล้นหลามจากชาวดัตช์ ซึ่งถือเป็นผลพวงจากการปฏิวัติที่ได้รับการสนับสนุนโดยประชาชน อย่างไรก็ตาม เนื่องจากการปฏิวัติในครั้งนี้ได้รับความช่วยเหลือจากกองทัพปฏิวัติฝรั่งเศส จึงทำให้สาธารณรัฐบาตาเวียกลายเป็นรัฐบริวารแห่งแรกในบรรดาสาธารณรัฐพี่น้องของฝรั่งเศส และต่อมาได้กลายมาเป็นส่วนหนึ่งของจักรวรรดิฝรั่งเศสของนโปเลียนในที่สุด การเมืองการปกครองจึงได้รับอิทธิพลจากฝรั่งเศสที่สนับสนุนให้มีการรัฐประหารยึดอำนาจอย่างน้อยสามครั้งจนกว่าจะได้ขั้วอำนาจที่ฝรั่งเศสต้องการในขณะนั้น แต่ถึงกระนั้นการร่างรัฐธรรมนูญดัตช์นั้นขับเคลื่อนโดยตรงจากการเมืองภายในประเทศโดยปราศจากอิทธิพลของฝรั่งเศส จนกระทั่งจักรพรรดินโปเลียนได้บังคับรัฐบาลดัตช์ในการรับรองพระอนุชาของพระองค์ หลุยส์ โบนาปาร์ต ขึ้นเป็นพระมหากษัตริย์แห่งเนเธอร์แลนด์
การปฏิรูปทางการเมือง เศรษฐกิจ และสังคมที่เกิดขึ้นในช่วงเวลาอันสั้นของสาธารณรัฐบาตาเวียนี้ส่งผลในระยะยาวต่อชาวดัตช์ โครงสร้างการปกครองแบบสมาพันธรัฐของสาธารณรัฐดัตช์เก่านั้นได้ถูกแทนที่ด้วยระบบรัฐเดี่ยว โดยรัฐธรรมนูญที่รับร่างกันเมื่อปีค.ศ. 1798 ถูกยอมรับกันว่ามีความเป็นประชาธิปไตยอย่างแท้จริง ซึ่งในชั่วขณะหนึ่งได้มีการปกครองแบบประชาธิปไตยจนกระทั่งการรัฐประหาร ค.ศ. 1801 ทำให้รัฐบาลตกอยู่ในปกครองของกลุ่มอำนาจต่างๆ ซึ่งก็ตามมาด้วยการแก้ไขรัฐธรรมนูญเรื่อยๆ อย่างไรก็ตามรัฐธรรมนูญฉบับแรกที่มีความเป็นประชาธิปไตยนั้นได้ช่วยทำให้การเปลี่ยนผ่านในการแก้ไขรัฐธรรมนูญเมื่อปีค.ศ. 1848 โดยโยฮาน รูดอล์ฟ ธอร์เบก ที่มีสาระสำคัญในการจำกัดพระราชอำนาจของพระมหากษัตริย์ นั้นราบรื่นไปได้ด้วยดี โดยได้มีการก่อตั้งกระทรวงต่างๆ เป็นครั้งแรกในประวัติศาสตร์เนเธอร์แลนด์ที่ยังคงเป็นรากฐานการปกครองมาจวบจนปัจจุบัน
ถึงแม้ว่าจะมีสถานะเป็นรัฐบริวารของฝรั่งเศส แต่รัฐบาลบาตาเวียในวาระต่างๆ กันที่อยู่ในอำนาจก็พยายามที่จะปกครองประเทศอย่างอิสระเพื่อผลประโยชน์ของชาวดัตช์มากกว่าชาวฝรั่งเศสที่เป็นผู้ปกครอง ซึ่งการแข็งข้อนี้นำไปสู่จุดจบของสาธารณรัฐใหม่นี้ ภายหลังจากที่ได้มีการทดลองการปกครองแบบเผด็จการภายใต้การนำของ "Grand Pensionary" ก็ยังไม่ประสบความสำเร็จในสายตาของจักรพรรดินโปเลียน แม้แต่กษัตริย์พระองค์ใหม่ พระเจ้าหลุยส์ที่ 1 แห่งฮอลแลนด์ (พระอนุชาในพระจักรพรรดินโปเลียน) ก็ยังปฏิเสธที่จะอ่อนน้อมต่อรัฐบาลฝรั่งเศส ซึ่งเป็นเหตุนำไปสู่จุดจบของพระองค์ในที่สุด
ภูมิหลัง
วาระสุดท้ายของสาธารณรัฐดัตช์ซึ่งปกครองเนเธอร์แลนด์มาตั้งแต่ศตวรรษที่ 16 มีมูลเหตุมาจากผลลัพธ์ของสงครามอังกฤษ-เนเธอร์แลนด์ครั้งที่สี่ โดยพรรคผู้รักชาติ (Patriottentijd) ได้ทำการก่อปฏิวัติต่อการปกครองของสตัดเฮาเดอร์วิลเลิมที่ 5 เจ้าชายแห่งออเรนจ์ แต่ไม่สำเร็จเพราะถูกเข้าแทรกแซงจากพระเทวัน (พี่เขย) พระเจ้าฟรีดริช วิลเฮ็ล์มที่ 2 แห่งปรัสเซีย เมื่อเดือนกันยายน ค.ศ. 1787 เป็นผลทำให้เหล่าผู้ปฏิวัติได้ลี้ภัยในฝรั่งเศส ในขณะที่ฝั่งเนเธอร์แลนด์โดยระบอบเก่านั้นได้ปรับการปกครองให้เข้มงวดขึ้นโดยผ่านทางผู้สำเร็จราชการ (Grand Pensionary) ลอเรนส์ ปีเตอร์ แวน เดอ สปีเกิล ผู้นิยมระบอบกษัตริย์ และทำให้เนเธอร์แลนด์มีสถานะเป็นรัฐในอารักขาของอังกฤษ-ปรัสเซียโดยพฤตินัย และต่อมาได้ลงนามในพระราชบัญญัติรับรอง (Act of Guarantee) อย่างเป็นทางการในปีค.ศ. 1788 โดยที่บริเตนใหญ่ และปรัสเซีย เป็นผู้รับรองสถานะ อีกทั้งยังได้ร่วมในกลุ่มไตรภาคีเป็นพันธมิตรกันทั้งสามประเทศ
การปฏิวัติฝรั่งเศสซึ่งรับเอาแนวคิดทางการเมืองต่างๆ มาหล่อหลอมเหล่าคณะผู้รักชาติชาวดัตช์ทำให้ปลุกแนวคิดปฏิวัติขึ้นอีกครั้ง โดยได้สนับสนุนการปฏิวัติฝรั่งเศส และเมื่อกองทัพปฏิวัติฝรั่งเศสได้เริ่มก่อการเหล่าคณะผู้รักชาติก็มิได้ลังเลเพื่อร่วมปลดปล่อยจากการปกครองอันกดขี่โดยระบอบเก่า ฝั่งเนเธอร์แลนด์ นำโดยสตัดเฮาเดอร์ ก็ได้นำประเทศเข้าร่วมกลุ่มประเทศสหสัมพันธมิตรเพื่อต่อต้านการรุกรานโดยกองทัพของสาธารณรัฐฝรั่งเศส แต่ก็พ่ายแพ้ในที่สุด
ยุทธการโฉบเหนือฟ้า
ยุทธการโฉบเหนือฟ้า (R2B: 리턴투베이스; R2B: Return to Base) เป็นภาพยนตร์แอคชั่นดราม่าเกี่ยวกับการบินของเกาหลีใต้ปี ค.ศ. 2012 โดยอิงจากภาพยนตร์ฮอลลีวูดบล็อกบัสเตอร์เรื่อง ท็อปกัน ฟ้าเหนือฟ้า ปี 1986 นำแสดงโดย เรน และ ชิน เซคยอง ภาพยนตร์เรื่องนี้รีเมคจากภาพยนตร์ Red Scarf ของ ชิน ซังอ๊ก ใน ค.ศ. 1963
เนื้อเรื่องย่อ
แทฮุน นักบินผาดโผนแห่งหน่วยแบล็คอีเกิล ได้รับการย้ายไปสังกัดฝูงบินรบ ซึ่งได้พบกับประสบการณ์หลายประการในหน่วยรบจริง และเขาต้องออกปฏิบัติการเพื่อยับยั้งการเกิดมหาสงคราม ที่ซึ่งเขาได้พบกับมิตรภาพ และความสูญเสียนานัปการ
การบูชาเทวรูป
การบูชาเทวรูป (idolatry) เป็นการบูชารูปเสมือนพระเป็นเจ้า   ศาสนาอับราฮัม (ศาสนายูดาห์ ศาสนาสะมาริตัน ศาสนาคริสต์ ศาสนาบาไฮและศาสนาอิสลาม) อธิบายการบูชาเทวรูปว่าเป็นการเคารพบางสิ่งในฐานะพระเป็นเจ้า นอกเหนือจากพระเป็นเจ้าสูงสุดในศาสนานั้น  ศาสนาเอกเทวนิยมเหล่านี้ถือว่าการบูชาเทวรูปเป็น "การนับถือพระเทียมเท็จ" และถูกสั่งห้ามในคัมภีร์อย่างบัญญัติ 10 ประการ ศาสนาเอกเทวนิยมอื่น ๆ มีหลักปฏิบัติที่คล้ายกันนี้
ศาสนาแบบอินเดีย (ศาสนาฮินดู ศาสนาพุทธและศาสนาเชน) มองว่าเทวรูปหรือมูรติเป็นสัญลักษณ์ของความสัมบูรณ์ ไม่ใช่สิ่งสัมบูรณ์ รูปเคารพทางจิตวิญญาณ หรือการแปลงรูปของพระเป็นเจ้า มูรติใช้เป็นสิ่งมุ่งเน้นถึงการแสวงหาและบูชาของศาสนิกชน (ภักติ) ขณะที่ศาสนาดั้งเดิมของอียิปต์โบราณ กรีซโบราณ โรมโบราณ แอฟริกา เอเชียและอเมริกามีการเคารพเทวรูปมาตั้งแต่สมัยโบราณ โดยเทวรูปจะมีความหมายและความสำคัญแตกต่างกันไป
แนวคิดตรงข้ามกับการบูชาเทวรูปคือ การงดบูชารูปเคารพ (aniconism) คตินี้สามารถพัฒนาเป็นลัทธิทำลายรูปเคารพ (iconoclasm) ซึ่งมักเกี่ยวข้องกับความรุนแรงทางศาสนาระหว่างผู้ที่มีมุมมองต่อรูปเคารพต่างกัน นิยามของการบูชาเทวรูปเป็นหัวข้อที่มีการถกเถียงในหมู่ศาสนาอับราฮัมด้วยกัน ตัวอย่างเช่นชาวมุสลิมและชาวคริสต์นิกายโปรเตสแตนต์ประณามการบูชารูปเคารพพระนางมารีย์พรหมจารีของชาวคริสต์นิกายโรมันคาทอลิกและอีสเทิร์นออร์ทอดอกซ์
การบูชาเทวรูปยังเกี่ยวข้องกับการยอมรับความต่างทางศาสนา เดวิด ฮูม นักปรัชญายุคเรืองปัญญาชาวสกอตบันทึกว่าการบูชาเทพหลายองค์ของลัทธินอกศาสนาเป็นสิ่งยืนยันความเป็นพหุนิยมทางศาสนาและการยอมรับความต่าง ขณะที่ศาสนาอับราฮัมไม่ยอมรับความต่าง และพยายามละเมิดเสรีภาพในการแสดงออกด้วยการบังคับเปลี่ยนศาสนา ขณะที่เรจินา ชวาตซ์ นักวิชาการด้านวรรณคดีอังกฤษและศาสนาแห่งมหาวิทยาลัยนอร์ทเวสเทิร์นกล่าวว่าการกล่าวหาว่ารูปเคารพเป็นพระเทียมเท็จ ตามด้วยการทำลายรูปเคารพไม่ต่างอะไรกับการไม่ทนความต่างทางศาสนา
วิศวกรรมชลศาสตร์
วิศวกรรมชลศาสตร์ (hydraulic engineering) เป็นวิชาย่อยของวิศวกรรมโยธาที่ศึกษาการไหลและการเคลื่อนที่ของน้ำเป็นหลัก โดยอาศัยความรู้ด้านกลศาสตร์และแรงโน้มถ่วงในการคำนวณเพื่อหาการเคลื่อนที่และพฤติกรรมต่าง ๆ ของน้ำ ซึ่งสามารถนำไปเป็นเนื้อหาในการออกแบบสะพาน เขื่อน ทางน้ำเปิด หรือวิศวกรรมด้านสุขาภิบาลและสิ่งแวดล้อม
วิศวกรรมชลศาสตร์เป็นวิชาที่สามารถนำหลักการกลศาสตร์ของไหลไปใช้ในการแก้ไขปัญหาที่เกี่ยวข้องกับการจัดเก็บข้อมูล การควบคุม การขนส่ง การควบคุม การวัด หรืออื่น ๆ ซึ่งนับว่ามีประโยชน์อย่างมากในโลกปัจจุบันที่มีการใช้ทรัพยากรน้ำอย่างสิ้นเปลือง
ประวัติ
ชาวจีนโบราณให้ความสำคัญกับการพัฒนาด้านวิศวกรรมชลศาสตร์เป็นอย่างมาก วิศวกรจีนได้สร้างคลองขนาดใหญ่เพื่อใช้ส่งน้ำซึ่งยังพัฒนาไว้ให้เรือสามารถผ่านได้ด้วย โดยนายซุนชู เอ๋า (Sūnshū Áo) ได้รับการขนานนามให้เป็นวิศวกรชลศาสตร์ชาวจีนคนแรก วิศวกรชลศาสตร์ที่สำคัญคนอื่น ๆ ก็มีนายซีเหมิน เป้า (Xīmén Bào) ซึ่งเป็นผู้ทดสอบการขนถ่ายน้ำขนาดใหญ่ในช่วง 481-221 ปีก่อนคริสต์ศักราช
เอลเช
เอลเช (Elche) หรือ แอ็ลตช์ (Elx) เป็นเมืองในจังหวัดอาลิกันเต แคว้นบาเลนเซีย ประเทศสเปน จากข้อมูลประชากรในปี ค.ศ. 2008 มีประชากรประมาณ 228,300 คน เป็นเมืองมีประชากรเป็นอันดับ 3 ของแคว้นบาเลนเซีย (รองจากบาเลนเซียและอาลิกันเต) มีการปลูกอินทผลัม ผลิตน้ำมันมะกอก สบู่ รองเท้า เคยเป็นอาณานิคมของโรมันโบราณ ชาวมัวร์เข้าปกครองระหว่างคริสต์ศตวรรษที่ 8-13
สุพัตรา มาศดิตถ์
คุณหญิงสุพัตรา มาศดิตถ์ กรรมการสภามหาวิทยาลัยผู้ทรงคุณวุฒิของมหาวิทยาลัยวลัยลักษณ์ อดีตรัฐมนตรีประจำสำนักนายกรัฐมนตรี ในสมัยรัฐบาลนายชวน หลีกภัย เป็นบุตรสาวของนายสุรินทร์ มาศดิตถ์ อดีตรัฐมนตรีประจำสำนักนายกรัฐมนตรี และเป็นน้องสาวของนายสุรเชษฐ์ มาศดิตถ์ อดีตผู้ช่วยเลขาธิการพรรคประชาธิปัตย์
ประวัติ
คุณหญิงสุพัตรา มาศดิตถ์ เกิดเมื่อวันที่ 9 มกราคม พ.ศ. 2493 สำเร็จการศึกษาจากคณะนิเทศศาสตร์ จุฬาลงกรณ์มหาวิทยาลัย เคยเป็นอาจารย์ประจำที่มหาวิทยาลัยเกษตรศาสตร์ และลาออกจากราชการมาลงสมัครรับเลือกตั้งเป็นสมาชิกสภาผู้แทนราษฎร จังหวัดนครศรีธรรมราช แทนนายสุรินทร์ ผู้เป็นบิดาซึ่งได้มรณภาพขณะที่เป็นพระภิกษุ
ในรัฐบาลของพลเอกชาติชาย ชุณหะวัณ เธอได้รับแต่งตั้งรัฐมนตรีประจำสำนักนายกรัฐมนตรี และในรัฐบาลนายชวน หลีกภัย ได้ดำรงตำแหน่งรัฐมนตรีประจำสำนักนายกรัฐมนตรีอดีกสมัย (14 พฤศจิกายน พ.ศ. 2540 - 9 พฤศจิกายน พ.ศ. 2543) โดยเป็นรัฐมนตรีหญิงคนแรกของไทยที่มาจากการเลือกตั้ง ต่อมาภายหลังได้วางมือทางการเมือง ใช้เวลากับการปฏิบัติธรรม และเดินทางไปปฏิบัติธรรมเผยแพร่พุทธศาสนาต่างประเทศ
แม้ว่าจะหันหลังให้การเมือง แต่คุณหญิงสุพัตรา ยังมีบทบาทในการทำงานด้านสตรีกับพรรคประชาธิปัตย์อยู่บ้าง และต่อมาในรัฐบาลของนายอภิสิทธิ์ เวชชาชีวะ ได้หันกลับมาช่วยงานโดยไม่รับตำแหน่งทางการเมือง โดยทำหน้าที่ดูแลโครงการธนาคารต้นไม้ ของสำนักงานกองทุนสนับสนุนการสร้างเสริมสุขภาพ (สสส.) และในที่สุดจึงได้รับการแต่งตั้งเป็นที่ปรึกษานายกรัฐมนตรี รับผิดชอบงานด้านสังคม
ชีวิตส่วนตัว คุณหญิงสุพัตรามีชื่อเล่นว่า "แอ๋ว" จึงเป็นที่มาของชื่อที่สื่อมวลชนนิยมเรียกว่า "คุณหญิงแอ๋ว" หรือ "หญิงแอ๋ว" สมรสกับ พล.อ.ปฐมพงษ์ เกษรศุกร์ อดีตประธานที่ปรึกษากองบัญชาการกองทัพไทย โดยที่ไม่มีบุตรด้วยกัน
แคว้นอันดาลูซิอา
อันดาลูซิอา (Andalucía) เป็นแคว้นปกครองตนเองของประเทศสเปน โดยเป็นแคว้นที่มีประชากรมากที่สุดเป็นอันดับหนึ่งและมีขนาดใหญ่เป็นอันดับสองในจำนวนแคว้นปกครองตนเอง 17 แห่งที่ประกอบขึ้นเป็นประเทศสเปน เมืองหลักของแคว้นคือเซบิยา แคว้นอันดาลูซิอาแบ่งออกเป็น 7 จังหวัด คือ จังหวัดอูเอลบา จังหวัดเซบิยา จังหวัดกาดิซ จังหวัดกอร์โดบา จังหวัดมาลากา จังหวัดฆาเอน จังหวัดกรานาดา และจังหวัดอัลเมริอา
อันดาลูซิอามีอาณาเขตทางทิศเหนือติดต่อกับแคว้นเอซเตรมาดูราและแคว้นกัสติยา-ลามันชา ทิศตะวันออกติดต่อกับแคว้นภูมิภาคมูร์เซียและทะเลเมดิเตอร์เรเนียน ทิศตะวันตกติดต่อกับประเทศโปรตุเกสและมหาสมุทรแอตแลนติก (ตะวันตก-ใต้) และทางทิศใต้ติดต่อกับทะเลเมดิเตอร์เรเนียน (ใต้-ตะวันออก) และมหาสมุทรแอตแลนติก (ใต้-ตะวันตก) ทั้งสองน่านน้ำเชื่อมต่อกันโดยช่องแคบยิบรอลตาร์ทางตอนใต้สุดซึ่งแยกประเทศสเปนออกจากประเทศโมร็อกโกในทวีปแอฟริกา ยิบรอลตาร์ ดินแดนของสหราชอาณาจักรที่ตั้งอยู่ทางทิศใต้มีพรมแดนร่วมกับจังหวัดกาดิซ
เวย์น วีลเลอร์
เวย์น บิดเวลล์ วีลเลอร์ (Wayne Bidwell Wheeler; 10 พฤศจิกายน ค.ศ. 1869–5 กันยายน ค.ศ. 1927) เป็นอัยการชาวอเมริกัน และผู้นำของสันนิบาตต่อต้านการขายสุรา ขบวนการสนับสนุนการห้ามสุรา ในช่วงปลายคริสต์คศวรรษที่ 19 และต้นคริสต์ศตวรรษที่ 20 เขามีบทบาทสำคัญในการผลักดันการแก้ไขรัฐธรรมนูญสหรัฐครั้งที่สิบแปด ซึ่งส่งผลให้การผลิต แจกจ่าย และจำหน่ายสุราเป็นสิ่งมิชอบด้วยกฎหมาย
วีลเลอร์เกิดที่เมืองบรูกฟิลด์ทาวน์ชิป ในเทศมณฑลทรัมบูล รัฐโอไฮโอ โดยเติบโตมาในฟาร์มของครอบครัว อุบัติเหตุในวัยเด็กอันมีสาเหตุมาจากผู้รับจ้างซึ่งเมาสุราทำให้เขาหลีกเลี่ยงเครื่องดื่มมึนเมาไปตลอดชีวิต ในภายหลังเขาได้ใช้เรื่องราวดังกล่าวเพื่อดึงดูดผู้คนให้มาเข้าร่วมขบวนการห้ามสุราและเพื่อส่งเสริมให้มีการบัญญัติห้ามสุราในรัฐธรรมนูญสหรัฐ วีลเลอร์จบการศึกษาจากโรงเรียนมัธยมแห่งหนึ่งในรัฐโอไฮโอ จากนั้นจึงได้รับใบประกอบวิชาชีพครู และสอนอยู่สองปีก่อนที่จะเข้าศึกษาต่อที่วิทยาลัยโอเบอร์ลิน  หลังจากสำเร็จการศึกษาใน ค.ศ. 1894 เขาได้กลายมาเป็นนักเคลื่อนไหว (Organizer) ให้กับสันนิบาตต่อต้านการขายสุรา วีลเลอร์ได้รับปริญญานิติศาสตรบัณฑิตจากมหาวิทยาลัยเวสต์เทิร์นรีเซอฟ์ ใน ค.ศ. 1898 ต่อมาใน ค.ศ. 1902 เขาได้ขึ้นเป็นผู้นำของสันนิบาตต่อต้านการขายสุรา และดำเนินกลยุทธ์ผลักดันนโยบายบายเดียว (Single issue pressure politics) ซึ่งรวมไปถึงการณรงค์ด้วยสื่อและการเดินขบวนสาธารณะ เพื่อให้มีการตรากฎหมายลดหรือห้ามขายและดื่มสุรา